ولادیمیر پوتین
ولادیمیر ولادیمیروْویچ پوتین (روسجا: BлaдиMиp BлaдиMиpoBич ПyTиH)، - دوغوم: ۷ اوکتوبر ۱۹۵۲ - روسیهنین جومهور رییسی دیر. شوروی و کومونیسم داغیلاندان سوْنرا روسیه نین ایکینجی و دؤردونجو جومهور رییسی اوْلدو.
بیرلشمیش روسیه حیزبینین رهبرلیگینه سئچیلیر. ایکی دفعه جومهور رییسی و بیر دفعه ده باش وزیر اوْلوب. سنت پترزبورق (اسکی آدی: لنینقراد) شهرینده آنادان اوْلدو.[۱]
۱۹۹۰ اینجی ایلده شوروی داغیلاندا روسیهنین ایقتیصادی چوْخ قاریشیق حالا دوشموشدو. پوتین ایقتیصاد و صنعت ایشلرینی یئنیدن برپا ائتدی. جومهور رییسی اولمامیشدان قاباق ایللر بویو ک.گ.ب جاسوسلوق ایدارهسینه ایشلهییردی. پوتین دونیادا ان ایدیمانچی جومهور رییسلریندن بیری سایلیر و جودو ایدیمانیندا چالیشیر.[۲] پوتین ایقتیدارچی بیر جومهور باشقانی ساییلیر. پوتین گوجده قالماق اوچون ۲۰۲۰-ده بیر رفراندوم کئچیردی و ۷۹% ایله بو رفراندومو قازاندی.
پوتینین الکسی ناوالنی آدلی اؤنملی بیر موخالیفی وار. ناوالنی بیر سری زهَرلندی آمّا آلماندا تداوی اولوب ساغ قالدی؛ آنجاق روسیهیه گئری قاییداندان سونرا یاخالاندی.
pes_Arab azb_Arab azb_Arab azb_Arab azb_Arab